ddrg/super_eurlex huggingface dataset:
98/118/EY: Neuvoston päätös, tehty 16 päivänä joulukuuta 1997, pöytäkirjan tekemisestä Monacon ruhtinaskunnan liittymisestä Alppien suojelua koskevaan yleissopimukseen



Virallinen lehti nro L 033 , 07/02/1998 s. 0021 - 0021



NEUVOSTON PÄÄTÖS, tehty 16 päivänä joulukuuta 1997, pöytäkirjan tekemisestä Monacon ruhtinaskunnan liittymisestä Alppien suojelua koskevaan yleissopimukseen (98/118/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 130 s artiklan 1 kohdan yhdessä 228 artiklan 2 kohdan ja 3 kohdan ensimmäisen alakohdan kanssa, ottaa huomioon komission ehdotuksen (1), ottaa huomioon Euroopan parlamentin lausunnon (2), sekä katsoo, että Euroopan yhteisö on Alppien suojelua koskevan yleissopimuksen (Alppeja koskevan yleissopimuksen) osapuoli (3), alppialueen ympäristöön liittyvien, taloudellisten ja sosiaalisten ongelmien rajat ylittävän luonteen takia Alppien suojelu muodostaa suuren haasteen kaikille jäsenvaltioille, yhteisö on osallistunut neuvotteluihin, joita on käyty Monacon ruhtinaskunnan liittymisestä Alppien suojelua koskevaan yleissopimukseen tehtävästä pöytäkirjasta; Monacon ruhtinaskunta allekirjoitti pöytäkirjan 20 päivänä joulukuuta 1994, suostumus sitoutua Alppeja koskevaan yleissopimukseen edellyttää myös suostumusta sitoutua pöytäkirjaan, mikä laajentaa yleissopimuksen maantieteellistä soveltamisaluetta, Alppeja koskevan yleissopimuksen laajentaminen Monacon ruhtinaskuntaan mahdollistaa sen, että Alppien suojelusta voidaan huolehtia paremmin koko alppialueella, ja tämän vuoksi yhteisön olisi hyväksyttävä pöytäkirja, ON TEHNYT TÄMÄN PÄÄTÖKSEN: 1 artikla Pöytäkirja Monacon ruhtinaskunnan liittymisestä Alppien suojelua koskevaan yleissopimukseen hyväksytään yhteisön puolesta. Pöytäkirjan teksti on tämän päätöksen liitteenä. 2 artikla Neuvoston puheenjohtajalla on oikeus nimetä se henkilö tai ne henkilöt, joilla on valtuudet yhteisön puolesta tallettaa hyväksymisasiakirja Itävallan tasavallan haltuun yleissopimuksen 11 artiklan 2 kohdan mukaisesti. Tehty Brysselissä 16 päivänä joulukuuta 1997. Neuvoston puolesta J. LAHURE Puheenjohtaja (1) EYVL C 347, 18.11.1997, s. 7 (2) EYVL C 339, 10.11.1997 (3) EYVL L 61, 12.3.1996, s. 31
98/134/EY: Komission päätös, tehty 3 päivänä helmikuuta 1998, päätöksellä N:o 96/642/EY perustetun neuvoa-antavan energiakomitean jäsenten nimittämisestä



Virallinen lehti nro L 036 , 10/02/1998 s. 0014 - 0015



KOMISSION PÄÄTÖS, tehty 3 päivänä helmikuuta 1998, päätöksellä N:o 96/642/EY perustetun neuvoa-antavan energiakomitean jäsenten nimittämisestä (98/134/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon neuvoa-antavan energiakomitean perustamisesta 8 päivänä marraskuuta 1996 tehdyn komission päätöksen N:o 96/642/EY (1) ja erityisesti sen 4 artiklan 1 kohdan, sekä katsoo seuraavaa: komission päätöksellä N:o 96/642/EY perustetaan neuvoa-antava energiakomitea, jossa on kolmekymmentäyksi jäsentä, ja komission on nimitettävä neuvoa-antavan energiakomitean varsinaiset ja varajäsenet; Euroopan energia-alan ja ympäristösuojelujärjestöjen ehdotusten perusteella on nimitettävä edustajat energia-alan ammattilaisille, energian kuluttajille ja alan ammattijärjestöille varatuille paikoille sekä ympäristönsuojelujärjestöille varatulle paikalle, ON PÄÄTTÄNYT SEURAAVAA: 1 artikla Seuraavat henkilöt nimitetään neuvoa-antavan energiakomitean jäseniksi: >TAULUKON PAIKKA> 2 artikla Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tehty Brysselissä 3 päivänä helmikuuta 1998. Komission puolesta Christos PAPOUTSIS Komission jäsen (1) EYVL L 292, 15.11.1996, s. 34
98/107/YUTP: Neuvoston päätös, tehty 26 päivänä tammikuuta 1998, Burmasta/Myanmarista määritellyn yhteisen kannan 96/635/YUTP muuttamisesta



Virallinen lehti nro L 032 , 06/02/1998 s. 0013 - 0013



NEUVOSTON PÄÄTÖS, tehty 26 päivänä tammikuuta 1998, Burmasta/Myanmarista määritellyn yhteisen kannan 96/635/YUTP muuttamisesta (98/107/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.2 artiklan, ottaa huomioon Burmaa/Myanmaria koskevan yhteisen kannan 96/635/YUTP (1), sellaisena kuin se on jatkettuna neuvoston päätöksellä 97/688/YUTP (2), sekä katsoo, että 15. päivänä marraskuuta 1997 Burman valtion lain ja järjestyksen palauttamisesta vastaava neuvosto (SLORC) lakkautettiin ja korvattiin Burman valtion rauhan ja kehityksen neuvostolla (SPDC), joka on Burman/Myanmarin ylin hallitseva elin, ja yhteisen kannan 96/635/YUTP 5 kohdan b alakohdan i alakohdassa määrätään maahantuloviisumien eväämisestä SLORC:n johtavassa asemassa olevilta jäseniltä ja heidän perheenjäseniltään; edellä mainittua yhteistä kantaa olisi muutettava vastaavasti, ON PÄÄTTÄNYT SEURAAVASTI: 1 artikla Korvataan yhteisen kannan 96/635/YUTP 5 kohdan b alakohdan i alakohdassa viittaus Burman valtion lain ja järjestyksen palauttamisesta vastaavaan neuvostoon (SLORC) viittauksella Burman valtion rauhan ja kehityksen neuvostoon (SPDC). 2 artikla Tämä päätös julkaistaan virallisessa lehdessä. Tehty Brysselissä 26 päivänä tammikuuta 1998. Neuvoston puolesta R. COOK Puheenjohtaja (1) EYVL L 287, 8.11.1996, s. 1. (2) EYVL L 293, 27.10.1997, s. 1.
98/111/EY: Komission päätös, tehty 27 päivänä tammikuuta 1998, siemenperunoiden pitämisestä kaupan annetun neuvoston direktiivin 66/403/ETY 15 artiklan 2 a kohdassa tarkoitetun voimassaoloajan jatkamisesta



Virallinen lehti nro L 028 , 04/02/1998 s. 0042 - 0042



KOMISSION PÄÄTÖS, tehty 27 päivänä tammikuuta 1998, siemenperunoiden pitämisestä kaupan annetun neuvoston direktiivin 66/403/ETY 15 artiklan 2 a kohdassa tarkoitetun voimassaoloajan jatkamisesta (98/111/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon siemenperunoiden pitämisestä kaupan 14 päivänä kesäkuuta 1966 annetun neuvoston direktiivin 66/403/ETY (1), sellaisena kuin se on viimeksi muutettuna komission päätöksellä 97/90/EY (2), ja erityisesti sen 15 artiklan 2 a kohdan, sekä katsoo, että tietyistä päivämääristä alkaen jäsenvaltiot eivät periaatteessa enää saa itse määritellä kolmansissa maissa korjattujen siemenperunoiden vastaavuutta yhteisössä korjattujen ja kyseisen direktiivin mukaisten siemenperunoiden kanssa, koska työtä yhteisön vastaavuuden määrittelemiseksi kaikkien asianomaisten kolmansien maiden osalta ei kuitenkaan ole saatettu päätökseen, direktiivin 15 artiklan 2 a kohdassa annetaan jäsenvaltioille lupa jatkaa jo tekemiensä päätösten voimassaoloaikaa 31 päivään maaliskuuta 1997 tiettyjen kolmansien maiden osalta, joita yhteisön vastaavuus ei koske, kyseistä työtä ei ole vieläkään saatu päätökseen, lupaa voi pidentää ainoastaan neuvoston direktiivissä 77/93/ETY (3), sellaisena kuin se on viimeksi muutettuna komission direktiivillä 97/14/EY (4), vahvistettujen kasvien terveyttä koskevien yhteisten sääntöjen nojalla jäsenvaltioille kuuluvien velvoitteiden mukaisesti, komission päätöksessä 98/92/EY (5) sallitaan 31 päivään maaliskuuta 1998 asti tiettyjen jäsenvaltioiden Kanadasta peräisin olevien siemenperunoiden osalta hyväksymät poikkeukset tietyistä direktiivin 77/93/ETY säännöksistä, jäsenvaltioille 15 artiklan 2 a kohdassa annettua lupaa olisi jatkettava vastaavasti, ja tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan direktiivin 66/403/ETY 15 artiklan 2 a kohdassa päivämäärä "31 päivään maaliskuuta 1997" päivämäärällä "31 päivään maaliskuuta 1998". 2 artikla Tämä päätös on osoitettu kaikille jäsenvaltioille. Tehty Brysselissä 27 päivänä tammikuuta 1998. Komission puolesta Franz FISCHLER Komission jäsen (1) EYVL 125, 11.7.1966, s. 2320/66 (2) EYVL L 27, 30.1.1997, s. 49 (3) EYVL L 26, 31.1.1977, s. 20 (4) EYVL L 87, 2.4.1997, s. 17 (5) EYVL L 18, 23.1.1998, s. 30
98/113/EY: Komission päätös, tehty 28 päivänä tammikuuta 1998, luettelosta Amerikan yhdysvaltojen laitoksista, joista tuoreen lihan tuonti yhteisöön sallitaan, tehdyn päätöksen 87/257/ETY muuttamisesta (ETA:n kannalta merkityksellinen teksti)



Virallinen lehti nro L 031 , 06/02/1998 s. 0018 - 0022



KOMISSION PÄÄTÖS, tehty 28 päivänä tammikuuta 1998, luettelosta Amerikan yhdysvaltojen laitoksista, joista tuoreen lihan tuonti yhteisöön sallitaan, tehdyn päätöksen 87/257/ETY muuttamisesta (ETA:n kannalta merkityksellinen teksti) (98/113/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan ja lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (1), sellaisena kuin se on viimeksi muutettuna direktiivillä 96/91/EY (2), ja erityisesti sen 4 artiklan 1 kohdan ja 18 artiklan 1 kohdan, sekä katsoo, että luettelo Amerikan yhdysvaltojen laitoksista, joista tuoreen lihan tuonti yhteisöön sallitaan, vahvistettiin alun perin komission päätöksessä 87/257/ETY (3), sellaisena kuin se on viimeksi muutettuna päätöksellä 97/572/EY (4); tätä luetteloa voidaan muuttaa koska tahansa Amerikan yhdysvalloissa tehtyjen yhteisön tarkastusten perusteella, käynnissä ovat parhaillaan neuvottelut sopimuksen aikaansaamiseksi Yhdysvaltojen kanssa terveyttä koskevista toimenpiteistä kansanterveyden ja eläinten terveyden suojelemiseksi elävän karjan ja eläinperäisten tuotteiden kaupassa, tämän tilanteen, jos saavutetun edistyksen ja kaupan vääristymien välttämisen perusteella on oikeutettua siirtää tietyn tuoreen lihan purkupäivälle vahvistettua määräaikaa 31 päivästä tammikuuta 1998 31 päivään heinäkuuta 1998; tämän päivämäärän vahvistaminen ei vaikuta edellä mainitun sopimuksen tekopäivään eikä sisältöön, laitosluetteloa on muutettava vastaavasti, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 87/257/ETY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 28 päivänä tammikuuta 1998. Komission puolesta Franz FISCHLER Komission jäsen (1) EYVL L 302, 31.12.1972, s. 28 (2) EYVL L 13, 16.1.1997, s. 26 (3) EYVL L 121, 9.5.1987, s. 46 (4) EYVL L 236, 27.8.1997, s. 14 LIITE >TAULUKON PAIKKA>
98/98/EY, EHTY, Euratom: Neuvoston ja Komission päätös, tehty 19 päivänä joulukuuta 1997, Eurooppa-sopimuksen tekemisestä Euroopan yhteisöjen ja niiden jäsenvaltioiden sekä Latvian tasavallan välisestä assosiaatiosta



Virallinen lehti nro L 026 , 02/02/1998 s. 0001 - 0002



NEUVOSTON JA KOMISSION PÄÄTÖS, tehty 19 päivänä joulukuuta 1997, Eurooppa-sopimuksen tekemisestä Euroopan yhteisöjen ja niiden jäsenvaltioiden sekä Latvian tasavallan välisestä assosiaatiosta (98/98/EY, EHTY, Euratom) EUROOPAN UNIONIN NEUVOSTO ja EUROOPAN YHTEISÖJEN KOMISSIO, jotka ottavat huomioon Euroopan hiili- ja teräsyhteisön perustamissopimuksen ja erityisesti sen 95 artiklan, ottavat huomioon Euroopan yhteisön perustamissopimuksen ja erityisesti sen 238 artiklan sekä 228 artiklan 2 kohdan toisen virkkeen ja 3 kohdan toisen alakohdan, ottavat huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan, ovat kuulleet neuvoa-antavaa komiteaa, ja saatuaan Euroopan hiili- ja teräsyhteisön perustamissopimuksen 95 artiklan mukaisen neuvoston puoltavan lausunnon, ottavat huomioon Euroopan parlamentin puoltavan lausunnon (1), ottavat huomioon neuvoston Euroopan atomienergiayhteisön perustamissopimuksen 101 artiklan mukaisesti antaman suostumuksen, sekä katsovat, että olisi hyväksyttävä Brysselissä 12 päivänä kesäkuuta 1995 allekirjoitettu Eurooppa-sopimus Euroopan yhteisöjen ja niiden jäsenvaltioiden sekä Latvian tasavallan välisestä assosiaatiosta, OVAT PÄÄTTÄNEET SEURAAVAA: 1 artikla Hyväksytään Euroopan hiili- ja teräsyhteisön, Euroopan yhteisön ja Euroopan atomienergiayhteisön puolesta Eurooppa-sopimus Euroopan yhteisöjen ja niiden jäsenvaltioiden sekä Latvian tasavallan välisestä assosiaatiosta ja sen liitteinä olevat pöytäkirjat sekä päätösasiakirjaan liitetyt julistukset ja kirjeenvaihto. Sopimusteksti, sen liitteinä olevat pöytäkirjat ja päätösasiakirja ovat tämän päätöksen liitteinä. 2 artikla 1. Päätöksen yhteisön kannasta assosiaationeuvostossa ja assosiaatiokomiteassa silloin, kun tämä toimii assosiaationeuvoston valtuuttamana, tekee neuvosto komission ehdotuksesta tai tarvittaessa komissio Euroopan yhteisön, Euroopan hiili- ja teräsyhteisön sekä Euroopan atomienergiayhteisön perustamissopimusten asiaa koskevien määräysten mukaisesti. 2. Neuvoston puheenjohtaja johtaa Eurooppa-sopimuksen 111 artiklan määräysten mukaisesti assosiaationeuvostoa ja esittää siellä yhteisön kannan. Komission edustaja johtaa assosiaatiokomiteaa sen työjärjestyksen mukaisesti ja esittää siellä yhteisön kannan. 3. Neuvosto tai komissio päättää tapauskohtaisesti assosiaationeuvoston ja assosiaatiokomitean päätösten julkaisemisesta Euroopan yhteisöjen virallisessa lehdessä. 3 artikla Neuvoston puheenjohtaja tallettaa Euroopan yhteisön puolesta sopimuksen 131 artiklassa tarkoitetun ilmoitusasiakirjan. Komission puheenjohtaja tallettaa mainitut ilmoitusasiakirjat Euroopan hiili- ja teräsyhteisön sekä Euroopan atomienergiayhteisön puolesta. Tehty Brysselissä 19 päivänä joulukuuta 1997. Neuvoston puolesta F. BODEN Puheenjohtaja Komission puolesta J. SANTER Puheenjohtaja (1) EYVL C 323, 4.12.1995, s. 41.
98/136/EY: Neuvoston päätös tehty 18 päivänä joulukuuta 1997, Euroopan yhteisön ja Vietnamin sosialistisen tasavallan tekstiili- ja vaatetustuotteiden kauppaa koskevan sopimuksen muuttamisesta kirjeenvaihtona tehdyn sopimuksen väliaikaisesta soveltamisesta



Virallinen lehti nro L 041 , 13/02/1998 s. 0012 - 0012



NEUVOSTON PÄÄTÖS tehty 18 päivänä joulukuuta 1997, Euroopan yhteisön ja Vietnamin sosialistisen tasavallan tekstiili- ja vaatetustuotteiden kauppaa koskevan sopimuksen muuttamisesta kirjeenvaihtona tehdyn sopimuksen väliaikaisesta soveltamisesta (98/136/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että komissio on neuvotellut Euroopan yhteisön puolesta kirjeenvaihtona tehdyn sopimuksen Euroopan yhteisön ja Vietnamin sosialistisen tasavallan tekstiili- ja vaatetustuotteiden kauppaa koskevan 15 päivänä joulukuuta 1992 parafoidun sopimuksen, sellaisena kuin se on viimeksi muutettuna 1 päivänä elokuuta 1995 parafoidulla kirjeenvaihtona tehdyllä sopimuksella, muuttamisesta, ja kyseistä kirjeenvaihtona tehtyä sopimusta olisi sovellettava väliaikaisesti 1 päivästä tammikuuta 1998 odotettaessa sen tekemiseksi tarvittavien menettelyjen päätökseen saattamista, jollei Vietnamin sosialistisen tasavallan sopimuksen vastavuoroisesta väliaikaisesta soveltamisesta muuta johdu, ON PÄÄTTÄNYT SEURAAVAA: 1 artikla Sovelletaan väliaikaisesti Euroopan yhteisön ja Vietnamin sosialistisen tasavallan tekstiili- ja vaatetustuotteiden kauppaa koskevan sopimuksen muuttamisesta kirjeenvaihtona tehtyä sopimusta 1 päivästä tammikuuta 1998 odotettaessa sen virallista tekemistä, jollei Vietnamin sosialistisen tasavallan sopimuksen vastavuoroisesta väliaikaisesta soveltamisesta muuta johdu. Sopimuksen teksti on tämän päätöksen liitteenä. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 18 päivänä joulukuuta 1997. Neuvoston puolesta F. BODEN Puheenjohtaja
98/137/EY: Neuvoston päätös, tehty 18 päivänä joulukuuta 1997, Liettuan tasavallan ja Latvian tasavallan kanssa tehtyjen vapaakauppasopimusten ja Eurooppa-sopimusten tiettyjen lisäpöytäkirjojen väliaikaisesta soveltamisesta



Virallinen lehti nro L 041 , 13/02/1998 s. 0081 - 0081



NEUVOSTON PÄÄTÖS, tehty 18 päivänä joulukuuta 1997, Liettuan tasavallan ja Latvian tasavallan kanssa tehtyjen vapaakauppasopimusten ja Eurooppa-sopimusten tiettyjen lisäpöytäkirjojen väliaikaisesta soveltamisesta (98/137/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että komissio on yhteisön puolesta neuvotellut kirjeenvaihtona tehdyt lisäpöytäkirjat, joilla muutetaan Liettuan tasavallan ja Latvian tasavallan kanssa tehdyt vapaakauppasopimukset ja Eurooppa-sopimukset tiettyjen näihin sopimuksiin sisältyvien tekstiilituotteiden kauppaa koskevien määräysten jatkamiseksi ja muuttamiseksi, ja näitä lisäpöytäkirjoja olisi sovellettava väliaikaisesti 1 päivästä tammikuuta 1998 siihen saakka, kun niiden tekemiseksi tarvittavat menettelyt on saatettu päätökseen, ja sillä edellytyksellä, että Liettuan tasavalta ja Latvian tasavalta vastavuoroisesti soveltavat niitä väliaikaisesti, ON PÄÄTTÄNYT SEURAAVAA: 1 artikla Kirjeenvaihtona tehtyjä lisäpöytäkirjoja, joilla muutetaan Liettuan tasavallan ja Latvian tasavallan kanssa tehdyt vapaakauppasopimukset ja Eurooppa-sopimukset tiettyjen näihin sopimuksiin sisältyvien tekstiilituotteiden kauppaa koskevien määräysten jatkamiseksi ja muuttamiseksi, sovelletaan väliaikaisesti 1 päivästä tammikuuta 1998 siihen saakka, kun ne on virallisesti tehty, ja sillä edellytyksellä, että Liettuan tasavalta ja Latvian tasavalta vastavuoroisesti soveltavat niitä väliaikaisesti. Kyseisten lisäpöytäkirjojen tekstit ovat tämän päätöksen liitteenä. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 18 päivänä joulukuuta 1997. Neuvoston puolesta F. BODEN Puheenjohtaja
98/146/EY: Komission päätös, tehty 6 päivänä helmikuuta 1998, elävien lampaan- ja vuohensukuisten eläinten tuonnista Uruguaysta sekä neuvoston päätöksen 79/542/ETY muuttamisesta (ETA:n kannalta merkityksellinen teksti)



Virallinen lehti nro L 046 , 17/02/1998 s. 0008 - 0012



KOMISSION PÄÄTÖS, tehty 6 päivänä helmikuuta 1998, elävien lampaan- ja vuohensukuisten eläinten tuonnista Uruguaysta sekä neuvoston päätöksen 79/542/ETY muuttamisesta (ETA:n kannalta merkityksellinen teksti) (98/146/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinlääkinnällisiä tarkastuksia koskevista ongelmista nautaeläinten, lampaiden, vuohien ja sikojen, tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (1), sellaisena kuin se on viimeksi muutettuna direktiivillä 96/91/EY (2), ja erityisesti sen 3 artiklan, sekä katsoo, että neuvoston päätöksessä 79/542/ETY (3), sellaisena kuin se on viimeksi muutettuna komission päätöksellä 97/736/EY (4), laaditaan luettelo niistä kolmansista maista, joista jäsenvaltiot sallivat nautaeläinten, sikojen, hevoseläinten, lampaiden ja vuohien, tuoreen lihan ja lihavalmisteiden tuonnin, yhteisön eläinlääkärien tekemän tarkastuskäynnin perusteella vaikuttaa siltä, että Uruguayn eläinlääkintäyksiköt ovat rakenteeltaan tarpeeksi selkeät ja järjestyneet, Uruguayssa ei saa rokottaa suu- ja sorkkatautia vastaan, Uruguay olisi lisättävä luetteloon niistä kolmansista maista, joista jäsenvaltioiden on sallittava lampaiden ja vuohien tuonti, päätös 79/542/ETY olisi vastaavasti muutettava, muissa päätöksissä säädetään erityisistä eläinten terveyttä koskevista edellytyksistä ja eläinlääkärintodistuksista nautaeläinten, sikojen, hevoseläinten, lampaiden ja vuohien, tuoreen lihan ja lihavalmisteiden tuontia varten kyseisen kolmannen maan eläinten terveystilanteen mukaan, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 79/542/ETY liitteessä oleva osa I tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 6 päivänä helmikuuta 1998. Komission puolesta Franz FISCHLER Komission jäsen (1) EYVL L 302, 31.12.1972, s. 28 (2) EYVL L 13, 16.1.1997, s. 26 (3) EYVL L 146, 14.6.1979, s. 15 (4) EYVL L 295, 29.10.1997, s. 37 LIITE "Tuonnissa on noudatettava asianmukaisia eläinten terveyttä ja kansanterveyttä koskevia vaatimuksia. >TAULUKON PAIKKA> "
98/135/EY: Neuvoston päätös, tehty 18 päivänä joulukuuta 1997, Euroopan yhteisön ja Egyptin arabitasavallan välisen tekstiilituotteiden kauppaa koskevan yhteisymmärryspöytäkirjan väliaikaisesta soveltamisesta



Virallinen lehti nro L 041 , 13/02/1998 s. 0001 - 0001



NEUVOSTON PÄÄTÖS, tehty 18 päivänä joulukuuta 1997, Euroopan yhteisön ja Egyptin arabitasavallan välisen tekstiilituotteiden kauppaa koskevan yhteisymmärryspöytäkirjan väliaikaisesta soveltamisesta (98/135/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan toisen lauseen kanssa, ottaa huomioon komission ehdotuksen, sekä katsoo, että komissio on neuvotellut Euroopan yhteisön puolesta tekstiilituotteiden kauppaa koskevan yhteisymmärryspöytäkirjan Egyptin arabitasavallan kanssa, ja tätä yhteisymmärryspöytäkirjaa pitäisi soveltaa väliaikaisesti 1 päivästä tammikuuta 1998, kunnes sen tekemiseksi tarpeelliset menettelyt on saatettu päätökseen, edellyttäen että Egyptin arabitasavalta vastavuoroisesti soveltaa sitä väliaikaisesti, ON PÄÄTTÄNYT SEURAAVAA: 1 artikla Euroopan yhteisön ja Egyptin arabitasavallan välistä tekstiilituotteiden kauppaa koskevaa yhteisymmärryspöytäkirjaa sovelletaan väliaikaisesti 1 päivästä tammikuuta 1998, kunnes se tehdään virallisesti, edellyttäen että Egyptin arabitasavalta vastavuoroisesti soveltaa sitä väliaikaisesti. Yhteisymmärryspöytäkirjan teksti on tämän päätöksen liitteenä. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 18 päivänä joulukuuta 1997. Neuvoston puolesta F. BODEN Puheenjohtaja